|  |
| --- |
|  |
| Versjon 0.3  **17.09.2018** |
| Kontrakt |
| Busstjenester Ruters vestregion 2020 |

**Kontrakt om busstjenester Ruters vestregion 2020**

For ruteområde [NAVN]

(«Ruteområdet»)

mellom

Ruter As

Organisasjonsnummer: 991 609 407

(Heretter kalt «Oppdragsgiver»)

og

[NAVN]

Organisasjonsnummer: [ORGANISASJONSNUMMER]

(Heretter kalt «Operatøren»)

Innhold

[0 Definisjoner 4](#_Toc523833625)

[1 Kontraktens gjenstand og formål 5](#_Toc523833626)

[2 Vedlegg – rangordning ved motstrid 5](#_Toc523833627)

[3 Generelle bestemmelser om Oppdraget 5](#_Toc523833628)

[3.1 Utførelse av Oppdraget 5](#_Toc523833629)

[3.2 IT-tjenester 6](#_Toc523833630)

[3.3 Krav til bussene 6](#_Toc523833631)

[3.3.1 Kontraktens krav 6](#_Toc523833632)

[3.3.2 Midlertidig dispensasjon 6](#_Toc523833633)

[3.3.3 Bruk av bussene til andre oppdrag 6](#_Toc523833634)

[3.4 Rutebeskrivelse 6](#_Toc523833635)

[3.5 Bussanlegg 7](#_Toc523833636)

[4 Kontraktens varighet og oppstartsforberedelser 7](#_Toc523833637)

[4.1 Varighet og opsjoner for forlengelser 7](#_Toc523833638)

[4.2 Oppstartsforberedelser 7](#_Toc523833639)

[5 Godtgjørelse for Oppdraget 7](#_Toc523833640)

[5.1 Overordnet om godtgjørelse 7](#_Toc523833641)

[5.2 Godtgjørelseselementer 8](#_Toc523833642)

[5.2.1 Månedlig godtgjørelse 8](#_Toc523833643)

[5.2.2 Godtgjørelse for beredskapskjøring 8](#_Toc523833644)

[5.2.3 Godtgjørelse for administrative tjenester 8](#_Toc523833645)

[5.3 Regulering av godtgjørelsen 8](#_Toc523833646)

[5.4 Ekstraordinær regulering 10](#_Toc523833647)

[5.5 Bonus 10](#_Toc523833648)

[5.6 Avregnings- og oppgjørsrutiner 10](#_Toc523833649)

[6 Endring i form av justering av Ruteproduksjonen 11](#_Toc523833650)

[6.1 Når kan Ruteproduksjonen justeres? 11](#_Toc523833651)

[6.2 Fremgangsmåte ved justering av Ruteproduksjon 11](#_Toc523833652)

[6.3 Justering av godtgjørelse ved justering av Ruteproduksjon 12](#_Toc523833653)

[7 Endring av oppdraget 12](#_Toc523833654)

[7.1 Generelt om endringer 12](#_Toc523833655)

[7.1.1 Oppdragsgivers rett til å pålegge endringer 12](#_Toc523833656)

[7.1.2 Fremgangsmåte ved endringsordre 13](#_Toc523833657)

[7.1.3 Virkningene av en endring på godtgjørelsen 13](#_Toc523833658)

[7.1.4 Tvist om konsekvensene av en endring 14](#_Toc523833659)

[7.1.5 Uenighet om det foreligger en endring 14](#_Toc523833660)

[7.2 Endring av bussmateriell 15](#_Toc523833661)

[7.2.1 Bytte av buss på initiativ fra Operatøren 15](#_Toc523833662)

[7.2.2 Bytte av buss/endret innsats av materiell på initiativ fra Oppdragsgiver 15](#_Toc523833663)

[7.2.3 Endring av godtgjørelse som følge av bytte av buss/endret innsats av materiell på initiativ fra Oppdragsgiver 15](#_Toc523833664)

[7.3 Endringer vedrørende administrative tjenester 16](#_Toc523833665)

[7.3.1 Generelt om endringer vedrørende overføring av administrative tjenester 16](#_Toc523833666)

[7.3.2 Endring av godtgjørelsen som følge av overføring av administrative tjenester 17](#_Toc523833667)

[8 Omdisponeringer 17](#_Toc523833668)

[8.1.1 Generelt om omdisponeringer 17](#_Toc523833669)

[8.1.2 Endring av godtgjørelse ved omdisponering 17](#_Toc523833670)

[9 Rettslig rammeverk for utførelse av Oppdraget 18](#_Toc523833671)

[10 LØNNS- OG ARBEIDSVILKÅR 18](#_Toc523833672)

[11 Behandling av person- og virksomhetskritiske opplysninger 18](#_Toc523833673)

[12 Sikkerhetsstillelse 19](#_Toc523833674)

[13 ansvar og forsikring 20](#_Toc523833675)

[14 kvalitetssikring 20](#_Toc523833676)

[15 overdragelse 20](#_Toc523833677)

[16 bruk av underleverandører 20](#_Toc523833678)

[17 Oppdragsgivers generelle krav til leverandører 21](#_Toc523833679)

[18 Reklame på bussene 21](#_Toc523833680)

[19 Kontroll- og opplysningsplikt 21](#_Toc523833681)

[20 konfidensialitet 21](#_Toc523833682)

[21 Kontraktsbrudd, tiltak og sanksjoner 21](#_Toc523833683)

[21.1 Hva anses som kontraktsbrudd 21](#_Toc523833684)

[21.2 Retting 22](#_Toc523833685)

[21.3 Tiltak og tiltaksplan 22](#_Toc523833686)

[21.4 Standardisert gebyr ved enkelte typer kontraktsbrudd 22](#_Toc523833687)

[21.4.1 Overordnet om standardisert gebyr 22](#_Toc523833688)

[21.4.2 Gebyr ved for sen, for tidlig eller innstilt avgang 22](#_Toc523833689)

[21.4.3 Gebyr ved manglende oversendelse av dokumentasjon/varsling 23](#_Toc523833690)

[21.4.4 Gebyr ved bruk av avvikende materiell/avvikende drivstoff 23](#_Toc523833691)

[21.4.5 Gebyr ved brudd på viktige kvalitetspunkter 23](#_Toc523833692)

[21.4.6 Gebyr ved manglende oppfyllelse av klimagassreduksjon 23](#_Toc523833693)

[21.4.7 Gebyr ved gjentatte brudd på øvrige bestemmelser i Kontrakten 23](#_Toc523833694)

[21.4.8 Gebyr ved forsinket levering av bussmateriell 23](#_Toc523833695)

[21.5 Krav fra kundene 23](#_Toc523833696)

[21.6 Prisavslag 24](#_Toc523833697)

[21.7 Partenes rett til å kreve erstatning 24](#_Toc523833698)

[21.8 Betalingsmislighold 24](#_Toc523833699)

[21.9 Heving ved vesentlig kontraktsbrudd 24](#_Toc523833700)

[22 Plikter ved avslutning av kontrakten 24](#_Toc523833701)

[23 Tvister 25](#_Toc523833702)

[24 Signering 25](#_Toc523833703)

# Definisjoner

|  |  |
| --- | --- |
| Begrep | Definisjon |
| Avtalen | Dette dokumentet med overordnede vilkår for leveransen. |
| Bussanlegg | Vaskehall, anlegg for drivstoffpåfylling/lading av el busser, garderobefasiliteter, oppholdsrom, verksted, kontorer mv., samt tilhørende arealer for oppstilling av busser og privatbiler. Bussanlegget skal utgjøre en base for bussførere, driftsledelse, trafikkledelse, vaske- og verkstedansatte. |
| Kontrakten | Avtalen (dette dokument) med vedlegg. |
| Oppdraget | Leveransen av kollektivtransporttjenester i Ruteområdet. |
| Oppstartsdato | Dato for oppstart av levering av Ruteproduksjonen. |
| Rute | Avganger i henhold til tidtabell og eventuelle ekstraavganger. |
| Rutekilometer | Antall kilometer av alle kjørte avganger i Rute. Tomkjøring inngår ikke i Rutekilometer. |
| Ruteområdet | Det geografiske området Oppdraget skal utføres i. |
| Rutetime | Tid som medgår til å kjøre alle avganger i Rute. Tomkjøring og reguleringstid inngår ikke i Rutetimene. |
| Ruteproduksjon | Det samlede antall Rutetimer og Rutekilometer som produseres. |
| Tomkjøring | All kjøring knyttet til Oppdraget som ikke skjer i Rute. Det vil blant annet si kjøring mellom Bussanlegg og start-/sluttsted for ruten eller fra sluttsted på en avgang til startsted på neste avgang. |
| Vogntime | Tid bussen er tilgjengelig for Oppdragsgiver til beredskapskjøring. Regnes fra bussen kjører fra Bussanlegg til den er tilbake igjen etter endt kjøring. |

# 

# Kontraktens gjenstand og formål

Kontrakten gjelder levering av kollektivtransporttjenester fra Operatøren i Ruteområdet.

Partene har felles målsetning om å gjøre kollektivtrafikken til et naturlig førstevalg for de reisende i Ruteområdet. Kontrakten skal bidra til å oppnå overordnede målsetninger om en sterk markedsposisjon for kollektivtrafikken med fornøyde kunder og en effektiv og bærekraftig ressursbruk.

# Vedlegg – rangordning ved motstrid

Avtalen har følgende vedlegg:

Vedlegg 1 Oppdragsbeskrivelse

Vedlegg 2 Krav til bussmateriellet

Vedlegg 3 Rutebeskrivelse

Vedlegg 4 Anleggsbeskrivelse

Vedlegg 5 Skjema for godtgjørelse

Vedlegg 6 Beskrivelse av incitamentsordning

Vedlegg 7 Garanti (påkravsgaranti)

Vedlegg 8 Databehandleravtale

Vedlegg 9 Handlingsregler for Ruters leverandører

Vedlegg 10 Operatørens tilbud

Vedlegg 11 Opsjon vedrørende hydrogenbusser

Kontraktsdokumentene utfyller hverandre. I tilfelle motstrid mellom bestemmelsene i Avtalen og vedleggene, skal Avtalens ordlyd gå foran ordlyden i vedleggene.

I tilfelle motstrid mellom vedleggene skal vedleggene ha prioritet og overstyre underliggende vedlegg i ovenstående rekkefølge (lavest nummer har høyest rang).

Motstrid foreligger ikke dersom det fremkommer eksplisitt og tydelig at teksten i vedlegget er ment å fravike fra det rangmessig overordnede vedlegget.

# Generelle bestemmelser om Oppdraget

## Utførelse av Oppdraget

Operatøren skal utføre Oppdraget på en fagmessig god og aktsom måte, og i henhold til de krav som følger av Kontrakten. Operatøren skal ved utførelsen legge særlig vekt på sikkerhet, og gå frem slik at slik at det ikke oppstår skade, eller fare for skade, på person, eiendom eller Oppdragsgivers renommé.

Oppdragsbeskrivelsen fremkommer av vedlegg 1.

Partene er forpliktet til å samarbeide og vise lojalitet under gjennomføringen av Kontrakten.

## IT-tjenester

Operatøren har ansvar for levering av de IT-tjenester som er nærmere beskrevet i vedlegg 1 og bilag 1 til vedlegg 1.

Krav til tjenesten, tjenestenivået og frister for håndtering av uønskede hendelser og nedetid med standardisert økonomisk kompensasjon for brudd på avtalt nivå med videre (SLA) er beskrevet i vedlegg 1, bilag 1.

For IT-tjenester der det ikke er angitt eksplisitte krav til tjenestenivå, skal tjenestenivået tilsvare det som kan forventes av en alminnelig god tilsvarende tjeneste.

## Krav til bussene

### Kontraktens krav

Krav til bussene som benyttes i Oppdraget fremgår nærmere av vedleggene; særskilt vedlegg 2.

Busser som ikke tilfredsstiller kravene i Kontrakten kan ikke benyttes til Oppdraget, med mindre det gis dispensasjon i samsvar med punkt 3.3.2.

### Midlertidig dispensasjon

Oppdragsgiver har rett, men ingen plikt, til å kunne innvilge dispensasjon fra krav gitt i Kontrakten. Dispensasjonen skal gis skriftlig og i utgangspunktet kun for en kort periode. Dersom behovet viser seg å være langvarig, kan dispensasjonen forlenges slik at Operatøren får anledning til å skaffe bussmateriell som tilfredsstiller Oppdragsgivers krav. Oppdragsgiveren gir ikke dispensasjon dersom det vil innebære en vesentlig endring av Kontrakten å innvilge slik dispensasjon.

### Bruk av bussene til andre oppdrag

Operatøren har anledning til å benytte busser fra dette Oppdraget til andre, enkeltstående og kortvarige oppdrag for Ruter og andre oppdragsgivere, så lenge forpliktelsene etter Kontrakten oppfylles. Oppdragsgiver har anledning til å nekte bruk av bussene for andre oppdragsgivere dersom det foreligger saklig grunn, som f.eks. planlagte oppdrag i regi av Oppdragsgiver. Oppdragsgiver skal varsles og avgi forhåndsgodkjenning dersom bussene skal brukes til andre oppdrag i mer enn fem (5) dager. Dersom Operatøren ved to eller flere anledninger har benyttet bussene for andre oppdragsgivere i strid med denne bestemmelsen, kan Oppdragsgiver begrense Operatørens mulighet til å ta slike enkeltstående kortvarige oppdrag.

## Rutebeskrivelse

Linjene i Ruteområdet er beskrevet i vedlegg 3.

Denne Kontrakten gir ikke Operatøren enerett til kontraktskjøring for Oppdragsgiver i Ruteområdet.

Oppdragsgiver står fritt til å inngå kontrakter med andre enn Operatøren, også der hvor slike kontrakter har direkte trafikkmessige berøringspunkter med Operatørens Oppdrag.

Operatøren har ingen rett til endret godtgjørelse eller til å kunne påberope seg andre kontraktsmessige konsekvenser grunnet transporttjenester som andre utfører for Oppdragsgiver. Oppdragsgiver kan pålegge forskjellige operatører å samarbeide om å kjøre busslinjer som har berøringspunkter med hverandre. Operatøren plikter da å delta i henhold til Oppdragsgivers pålegg i slikt samarbeid.

Dersom staten og/eller tilgrensende fylker/regioner inngår kontrakter eller oppretter/endrer linjer som har trafikkmessige berøringspunkter og konsekvenser for Operatøren, har Operatøren ingen rett til endret godtgjørelse eller til å påberope seg andre kontraktsmessige konsekvenser.

## Bussanlegg

Oppdragsgiver stiller Bussanlegg til disposisjon for Operatøren i det omfang og på de vilkår som følger av vedlegg 4.

# Kontraktens varighet og oppstartsforberedelser

## Varighet og opsjoner for forlengelser

Kontrakten gjelder fra kontraktsinngåelsen og frem til og med DATO. Oppstartsdato er   
1. juli 2020. Et driftsår starter årlig på samme dag og måned som Oppstartsdato.

Oppdragsgiver kan deretter forlenge Kontrakten i inntil tre år. Innenfor opsjonsperioden står Oppdragsgiver fritt til å avgjøre om og hvor lenge Kontrakten skal forlenges ved hver enkelt forlengelse (Oppdragsgiver kan for eksempel beslutte en forlengelse i 8+10+6 måneder eller en forlengelse i 1+1+1 år). I forbindelse med opsjonsutløsningen vil Oppdragsgiver komme tilbake til eksakt dato for utløp av Kontrakten.

Enhver forlengelse av Kontrakten skal varsles skriftlig senest seks måneder før Kontraktens utløp.

## Oppstartsforberedelser

I perioden etter kontraktsinngåelsen og frem til Oppstartdato skal Operatøren utføre de forberedelser til oppstart som er pålagt av Oppdragsgiver.

Operatøren skal uten ugrunnet opphold varsle Oppdragsgiver om mulige forsinkelser i angitt fremdrift i oppstartsforberedelsene eller av Oppstartdato.

Oppdragsgiver kan kreve skriftlig statusrapport for oppstartsforberedelsene fra Operatøren frem til Oppstartdato.

# Godtgjørelse for Oppdraget

## Overordnet om godtgjørelse

Kontrakten mellom Oppdragsgiver og Operatør er basert på hovedprinsippene i en bruttokontrakt, der billettinntekter, reklameinntekter og eventuelle andre inntekter tilfaller Oppdragsgiver.

Operatørens godtgjørelse for utførelse av Oppdraget består av de elementer som er angitt i punkt 5.2.

Godtgjørelse er oppgitt i NOK eks. mva. i priser per 1. januar 2018 (indekser pr 3. kvartal 2018) og gjelder frem til første prisregulering 1. april 2019 (indekser pr 4. kvartal 2018). Reguleringen skal skje i henhold til punkt 5.3.

## Godtgjørelseselementer

### Månedlig godtgjørelse

Operatøren godtgjøres hver måned etter avtalt pris per Rutekilometer og Rutetime, og avtalt kapitalkostnad pr. måned for buss i Rute som medgår for å utføre Oppdraget regnet fra Oppstartsdato. I tillegg godtgjøres Operatøren for kapitalkostnad pr. måned for ladeinfrastuktur der det er relevant.

Alle kostnader knyttet til denne Kontrakt skal være inkludert i vedlegg 5, tabell 5.1. Listen over kostnadselementer knyttet til de ulike priselementene er ikke uttømmende.

Operatørens kostnader til for eksempel vedlikehold og drift av bussanlegg, vedlikehold av kjøretøy, drivstoffavgifter og anskaffelse, drift og vedlikehold av IT-tjenestene er inkludert i godtgjørelsen for Rutekilometer i henhold til vedlegg 5, tabell 5.1.1.

Operatørens lønnskostnader, blant annet til fører, trafikkledelse og administrasjonen er inkludert i godtgjørelsen for Rutetimer i henhold til vedlegg 5, tabell 5.1.2.

Operatørens kapitalkostnad til busser i Rute er inkludert i godtgjørelsen i henhold til vedlegg 5, tabell 5.1.3.

Operatørens kapitalkostnad til ladeinfrastruktur er inkludert i godtgjørelsen i henhold til tabell 5.1.4.

Operatørens leiekostnad av bussanlegg er oppført særskilt i tabell 5.1.5 og skal ikke innberegnes i øvrige poster.

Innstilte avganger vil gi reduksjon i godtgjørelsen beregnet etter den gjeldende pris pr. Rutekilometer og Rutetime, uavhengig av årsaken til innstillingen.

Betaling for avtalt oppkjøring av rutetraséer, assistansebusser mv. utbetales etter den gjeldende pris pr. Rutekilometer og Rutetime.

### Godtgjørelse for beredskapskjøring

Operatøren godtgjøres pr Vogntime for ekstraordinær kjøring ved beredskap, i henhold til tabell 5.1.6. Prisen skal inkludere alle kostnader knyttet til denne type kjøring.

### Godtgjørelse for administrative tjenester

Operatøren godtgjøres pr time for administrative tjenester utover opprinnelig kontrakt, i henhold til tabell 5.1.7. Pris pr time skal også benyttes ved eventuelle uttak av tjenester i kontraktsperioden. Punkt 7.3 presiserer de aktuelle tjenestene ytterligere.

## Regulering av godtgjørelsen

Godtgjørelseselementene reguleres fire ganger pr kalenderår, hver 1.januar, 1. april, 1.juli og 1.oktober, basert på indekser-/ grunnlagselementer fra Statistisk Sentralbyrå (SSB). Første regulering skjer med virkning fra 1. april 2019.

**Pris pr Rutekilometer reguleres på følgende måte ut i fra drivlinjen på bussen:**

*Elektrisitet i tilbudsskjema:*

Elektrisitet: 0,4\*E+0,2\*K+0,4\*V

*Øvrig i tilbudsskjema:*

HVO/Biodiesel: 0,4\*H+0,2\*K+0,4\*V og/eller Biogass: 0,4\*B+0,2\*K+0,4\*V

Ved flere typer drivstoff (øvrig) på en kontrakt, er det den prosentvise andelen av busser med det aktuelle drivstoffet som fastsetter vektingen mellom drivstoffindeksene.

H: HVO/Biodiesel = prosentvis justering i henhold til endring i Statistisk sentralbyrås Kostnadsindeks for buss, tabell12004), «Kostnadsindeks for buss uten kapitalkostnader», «Drivstoffkostnader», «EP05222 Biodiesel, andre generasjon. Basis for første regulering er indeks 4. kvartal 2018 i forhold til indeks 3. kvartal samme år. Deretter den 1. juli reguleres prisene med indeks 1. kvartal i forhold til indeks 4. kvartal året før.

B: Biogass = prosentvis justering i henhold til endring i Statistisk sentralbyrås Kostnadsindeks for buss, tabell 12004,” Kostnadsindeks for buss uten kapitalkostnader», «Drivstoffkostnader», EP053 Biogass». Basis for første regulering er indeks 4. kvartal 2018 i forhold til indeks 3. kvartal samme år. Deretter den 1. juli reguleres prisene med indeks 1. kvartal i forhold til indeks 4. kvartal året før.

E = prosentvis justering i henhold til endring i Statistisk sentralbyrås konsumprisindeks, (Tabell 03013), «Delindeks», Undergruppenivå 1, «Elektrisitet inkludert nettleie». Basis for første regulering er gjennomsnittlig indeks 4. kvartal 2018 i forhold til gjennomsnittlig indeks 3. kvartal samme år. Deretter den 1. juli reguleres prisene med gjennomsnittlig indeks 1. kvartal i forhold til gjennomsnittlig indeks 4. kvartal året før.

K = prosentvis justering i henhold til endring i Statistisk sentralbyrås konsumprisindeks, (Tabell 03013), «Totalindeks». Basis for første regulering er gjennomsnittlig indeks 4. kvartal 2018 i forhold til gjennomsnittlig indeks 3. kvartal samme år. Deretter den 1. juli reguleres prisene med gjennomsnittlig indeks 1. kvartal i forhold til gjennomsnittlig indeks 4. kvartal året før.

V = prosentvis justering i henhold til endring i Statistisk sentralbyrås Kostnadsindeks for buss, tabell 12004), «Kostnadsindeks for buss, uten kapitalkostnader, Reparasjon og Vedlikehold, «aktuell drivstofftype». Basis for første regulering er indeks 4. kvartal 2018 i forhold til indeks 3. kvartal samme år. Deretter den 1. juli reguleres prisene med indeks 1. kvartal i forhold til indeks 4. kvartal året før.

**Pris pr Rutetime reguleres på følgende måte:**

Prosentvis justering i henhold til Statistisk sentralbyrås Kostnadsindeks for buss, tabell 11934 «Arbeidskraftskostnadsindeks for bussnæringen og privat næringsliv». Basis for første regulering er indeks 4. kvartal 2018 i forhold til indeks 3. kvartal samme år. Deretter den 1. juli reguleres prisene med indeksen 1. kvartal i forhold til indeks 4. kvartal året før.

Pris pr Vogntime og pris pr time for administrative tjenester, reguleres med samme indeks som pris pr Rutetime.

**Kapitalkostnad pr buss i Rute reguleres på følgende måte:**

20 % av Kapitalkostnad pr. buss i Rute reguleres i henhold til Statistisk sentralbyrås Kostnadsindeks for buss, tabell 12006, «Indeks for nominell rente basert på 3-måneders NIBOR og rentemargin». 80 % av kapitalkostnad pr. buss i Rute reguleres ikke. Basis for første regulering er indeks 4. kvartal 2018 i forhold til indeks 3. kvartal samme år. Deretter den 1. juli reguleres prisene med indeksen 1. kvartal i forhold til 4. kvartal året før.

**Kapitalkostnad for ladeinfrastruktur reguleres på følgende måte:**

20 % av Kapitalkostnad pr. buss i Rute reguleres i henhold til Statistisk sentralbyrås Kostnadsindeks for buss, tabell 12006, «Indeks for nominell rente basert på 3-måneders NIBOR og rentemargin». 80 % av kapitalkostnad for ladeinfrastruktur reguleres ikke. Basis for første regulering er indeks 4. kvartal 2018 i forhold til indeks 3. kvartal samme år. Deretter den 1. juli reguleres prisene med indeksen 1. kvartal i forhold til 4. kvartal året før.

**Leie av bussanlegg reguleres på følgende måte:**

Leie av bussanlegg følger reguleringen av leien i den aktuelle fremleieavtalen.

Oppdragsgiver skal hvert kvartal, når indeksene for prisregulering foreligger, legge disse ut på www.kollektivanbud.no.

## Ekstraordinær regulering

Hvis endring av offentlige avgifter, lover eller forskrifter som ikke er hensyntatt i den ordinære reguleringen og som har konsekvenser for den faktiske kostnad for utførelsen av Oppdraget som netto overstiger 0,5 % av den totale årlige godtgjørelse i året før endringen trådte i kraft kan begge parter kreve ekstraordinær regulering av godtgjørelsen. Dette gjelder ikke dersom endringen ble offentliggjort før frist for endelig tilbud.

Krav om ekstraordinær regulering av godtgjørelsen skal fremsettes skriftlig og være dokumentert. Oppdragsgiver har rett til innsyn i relevante forhold, herunder dokumenter og regnskapsoversikter mv. hos Operatøren.

## Bonus

Vilkår for bonus fremgår av Vedlegg 6, Beskrivelse av incitamentsordning.

## Avregnings- og oppgjørsrutiner

Operatøren skal innen tredje virkedag i påfølgende måned sende Oppdragsgiver faktura på godtgjørelse, med forfall fem dager før månedsslutt. Fakturaen skal inneholde en oversikt over kjørte Rutekilometer og Rutetimer pr dag og måned pr linje og pr Ruteområde. I tillegg skal det legges ved en spesifisert oversikt over tilleggskjøring, innstilte avganger og ekstraordinær kjøring ved beredskap.

Faktura sendes fortrinnsvis elektronisk i EHF format. Eventuelt sendes faktura på mailadresse: [ruter.regnskap@ruter.no](mailto:ruter.regnskap@ruter.no). Oversikt over Ruteproduksjon pr måned skal i tillegg sendes i excel-format på mail til en nærmere avtalt mailadresse. Oppdragsgiver vil sette opp, eventuelt godkjenne, en mal for fakturaspesifikasjoner. Det faktureres ikke for faktureringsavgift/gebyr.

Månedlig godtgjørelse beregnes ut fra antall kjørte Rutekilometer og Rutetimer i måneden multiplisert med henholdsvis pris pr Rutekilometer og Rutetime. Kapitalkostnad for busser i Rute utbetales månedlig, og beregnes ut fra antall busser multiplisert med kapitalkostnad pr buss (vedlegg 5 tabell 5.1.3). Kapitalkostnaden blir beregnet fra Oppstartsdato. Kapitalkostnad for ladeinfrastruktur utbetales også månedlig, og blir beregnet fra Oppstartsdato.

Leie av bussanlegg faktureres særskilt og utbetales månedlig med 1/12-del.

Oppdragsgiver forbeholder seg retten til å endre grunnlagsdata levert gjennom BaaS (vedlegg 1, bilag 1), som fakturagrunnlag for månedlig fakturering fra Operatøren.

Oppdragsgiver sender en gang pr måned, innen tredje virkedag i påfølgende måned, faktura til Operatøren for billettinntekter iht. solgte billetter med Oppdragsgivers salgsapplikasjon. Forfall for faktura for billettinntekter er fem dager før månedsslutt.

Avregning av bonus gjøres hvert kvartal i henhold til Vedlegg 6.

Oppdragsgiver sender faktura på ilagte gebyrer måneden etter ileggelsen.

# Endring i form av justering av Ruteproduksjonen

## Når kan Ruteproduksjonen justeres?

Oppdraget er naturlig utsatt for justeringer i Ruteproduksjon som følge av kundebehov, budsjett og andre eksterne og interne faktorer. Operatøren må derfor påregne justeringer av Ruteproduksjonen i hele kontraktsperioden.

Oppdragsgiver har til enhver tid rett til å pålegge justeringer av Ruteproduksjonen inntil   
70 % økning eller 40 % reduksjon i forhold til Ruteproduksjon ved kontraktsinngåelsen.

Prosentvis justering i Ruteproduksjon pr år kan variere. Det er ikke mulig å forutsi nøyaktig hvor store justeringer som vil inntre i løpet av kontraktsperioden, fordi justeringer i stor grad skyldes eksterne faktorer som er utenfor Oppdragsgivers kontroll.

Justering av Ruteproduksjonen skal ikke anses som en endring av Oppdraget i henhold til kapittel 7.

## Fremgangsmåte ved justering av Ruteproduksjon

Oppdragsgiver skal varsle justeringer av Ruteproduksjon innen rimelig tid før de iverksettes. Justeringer av Ruteproduksjon skal skje skriftlig på det til enhver tid gjeldende skjema for justering av Ruteproduksjon («Justeringsskjema for produksjon») og undertegnes av Oppdragsgiver og Operatøren.

## Justering av godtgjørelse ved justering av Ruteproduksjon

Justering av godtgjørelse ved justering av Ruteproduksjon skal skje i henhold til godtgjørelseselementene i kapittel 5 og vedlegg 5. Operatøren har ikke krav på endring av godtgjørelsen ut over dette, med unntak av det som fremgår nedenfor i dette punkt om økning eller reduksjon av vogninnsats. Dette betyr at alle Operatørens kostnader som følge av en endring av Ruteproduksjonen skal anses inkludert i godtgjørelseselementene som nevnt.

Ved pålagt justering av Ruteproduksjon som medfører økning eller reduksjon av vogninnsats, skal partene på forhånd avklare hvilken busskategori og drivlinje som skal legges til grunn ved beregning av endret godtgjørelse.

Ved økning av vogninnsats gjelder priser i vedlegg 5 tabell 5.2. Beløpene i tabellen gjelder frem til og med juni 2023. Fra og med juli 2023 og deretter hvert kalenderår i kontraktsperioden, heves satsene med 10 % ved økning av vogninnsats. Akkumulert regulering skjer som et samlet påslag på kronebeløpene i vedlegg 5, tabell 5.2, uten «rentesrente» effekt. Påslaget gjelder vogninnsats som er nyere enn 3 år. Ved eldre vogninnsats gjelder tabell 5.2 uten 10 % økning.

Kapitalkostnader for busskategorier som ikke er priset i vedlegg 5, tabell 5.2, skal godtgjøres etter samme modell som punkt 7.1.3 andre avsnitt.

Operatøren har ikke krav på kompensasjon for det eventuelle økonomiske tapet han lider som følge av reduksjonen av vogninnsatsen. Punkt 7.2.4 kommer ikke til anvendelse ved justering av Ruteproduksjon.

# Endring av oppdraget

## Generelt om endringer

### Oppdragsgivers rett til å pålegge endringer

Oppdragsgiver har til enhver tid rett til å pålegge endringer i Oppdraget. Endringene Oppdragsgiver kan pålegge Operatøren kan gå ut på at Operatøren skal yte noe i tillegg eller i stedet for det avtalte, at ytelsens karakter, kvalitet, art eller utførelse skal endres eller at avtalte ytelser skal utgå. En endring må stå i sammenheng med det Kontrakten omfatter og ikke føre til at Oppdraget blir av vesentlig annen art enn det opprinnelig avtalte Oppdraget.

Operatøren er innforstått med at det er vanskelig å forutse den teknologiske utviklingen i kontraktsperioden. Det påregnes at nåværende raske utvikling innen digitalisering av tjenester vil fortsette å øke i hastighet. Det samme gjelder utvikling på materiellsiden. Dette vil stille store krav til innovasjon i grensesnittet mellom Operatøren og Oppdragsgiver. Det kreves at Operatøren deltar aktivt både i innovasjonsprosesser og i implementasjon av nye løsninger for å møte de reisendes krav og forventninger. Oppdragsgiver forbeholder seg retten til å kreve endringer i utførelsen av Oppdraget i lys av teknologisk utvikling, som vil bidra til en bedre oppnåelse av Kontraktens formål.

Som følge av endret etterspørsel og/eller ny teknologi kan Oppdragsgiver redusere deler av Oppdraget for at det skal løses på en annen måte/med en annen teknologi f.eks. at deler av oppdraget skal utføres med selvkjørende kjøretøy.

Særskilte reguleringer for enkelte kategorier av endringer i Kontrakten etter kontraktsinngåelsen, herunder endringer i godtgjørelsen, beskrives særskilt i punkt 7.2 (endring av bussmateriell) og punkt 7.3 (endringer vedrørende administrative tjenester). Der annet ikke er angitt, gjelder bestemmelsene i punktene 7.1.1 til 7.1.5 også for disse kategoriene.

Endring i form av justering av Ruteproduksjon er uttømmende regulert i kapittel 6.

Dersom en type endring kan gjennomføres med grunnlag i flere av Oppdragsgivers kontrakter, kan Oppdragsgiver velge å avholde en konkurranse mellom de ulike operatørene om tildeling av den aktuelle endringsordre i den respektive kontrakten. Oppdragsgiver skal ikke avholde konkurranse der det er tale om reduksjon i ytelsen fra operatørene.

### Fremgangsmåte ved endringsordre

Endringer i Oppdraget skal skje skriftlig på Oppdragsgivers til enhver tid gjeldende skjema for endringsordre («endringsordreskjemaet»).

En endring innledes ved at Oppdragsgiver krever en endringsordre ved å fylle ut endringsordreskjemaet. Oppdragsgiver skal kreve endringsordre innen rimelig tid før den iverksettes.

Dersom det er nødvendig at Operatøren utreder endringskonsekvenser eller svarer ut Oppdragsgivers endringsordre på annen måte, skal Operatøren senest innen 10 (ti) virkedager fra mottak av endringsordren gi Oppdragsgiver tilbakemelding på de angitte punktene i endringsordreskjemaet.

Operatøren er forpliktet til å utføre endringen selv om eventuelle konsekvenser ikke er avklart. Oppdragsgiver kan imidlertid bestemme at Operatøren skal utsette igangsettelse av endring i Oppdraget inntil Oppdragsgiver har godkjent Operatørens eventuelle krav på vederlagsjustering.

Kontraktens vilkår gjelder for endringsordrer hvis det ikke er gjort uttrykkelig unntak i endringsordren.

### Virkningene av en endring på godtgjørelsen

Justering av godtgjørelsen for endringer i Oppdraget skal skje i henhold til Kontraktens godtgjørelseselementer, jf. punkt 5, så langt disse er anvendelige.

Hvis det ikke foreligger anvendelige godtgjørelseselementer, jf. kapittel 5, har Operatøren krav på dekning av sine dokumenterte og nødvendige kostnader som følge av endringen. Operatøren kan kreve tillegg for fortjeneste med den prosentsats som er angitt i vedlegg 5, tabell 5.3. Summen skal fordeles som et månedlig beløp over resterende kontraktsperiode.

Oppdragsgiver forbeholder seg retten til å sammenligne Operatørens dokumenterte kostnader med tilsvarende kostnader i markedet/bransjen, ved for eksempel selv å innhente priser eller ved å innhente prisvurdering fra uavhengig takstmann. Operatøren har ikke krav på dekning av kostnader som ikke har vært nødvendige for endringen eller som overstiger det nivå som er vanlig i markedet/bransjen.

Krav om justering av godtgjørelsen på grunn av endringer, skal skje skriftlig på endringsordreskjemaet innen rimelig tid etter mottak av endringsordren. Kravet skal være spesifisert, dokumentert og begrunnet.

Operatøren skal med rimelige midler forebygge og/ eller begrense tap som følge av krav om endringsordre.

Det er gitt særskilte bestemmelser om justering av godtgjørelsen for de enkelte endringskategorier i de påfølgende underpunkter til punkt 7.2 og 7.3.

### Tvist om konsekvensene av en endring

Dersom partene er enige om at det foreligger en endring, men er uenige om endringens virkning på godtgjørelsen, skal Oppdragsgiver betale et foreløpig beløp beregnet og dokumentert etter Oppdragsgivers skjønn etter reglene i det aktuelle punkt for endring i godtgjørelsen. Dersom det ikke er krevd forhandlinger eller reist søksmål for å få avklart konsekvensene av endringen innen tre måneder fra utbetalingen ble gjort, skal beløpet anses som endelig.

### Uenighet om det foreligger en endring

Dersom Operatøren mener at instruks, pålegg eller lignende fra Oppdragsgiver i realiteten utgjør en endring etter kapittel 7, uten at Oppdragsgiver har gitt skriftlig endringsordre, skal Operatøren skriftlig kreve at det utstedes en slik endringsordre.

Dersom Operatøren ikke fremmer et krav om utstedelse av endringsordre innen rimelig tid etter at han har forstått eller burde ha forstått at det foreligger et forhold som utgjør en endring, taper han retten til å gjøre gjeldende at forholdet skal anses som en endring.

Når Oppdragsgiver mottar varsel, skal han innen rimelig tid enten;

* utstede endringsordre, eller
* skriftlig gi et begrunnet svar på hvorfor forholdet ikke utgjør en endring

Dersom Oppdragsgiver ikke gir et slikt svar innen rimelig tid, anses forholdet som en endring som kan gi grunnlag for endring av vederlaget.

Hvis Operatøren mottar avslag på sitt krav og fastholder at det foreligger en endring, er Operatøren likevel forpliktet til å utføre det som er pålagt. Dersom det ikke er krevd forhandlinger eller reist søksmål for å få avklart konsekvensene av endringen innen tre måneder fra avslaget, skal arbeidet anses som en del av Operatørens plikter etter Kontrakten uten krav på ytterligere vederlag.

## Endring av bussmateriell

### Bytte av buss på initiativ fra Operatøren

Operatøren kan erstatte de i tilbudet angitte bussene med andre busser med tilsvarende eller bedre kapasitet, kvalitet, funksjoner og miljømessige egenskaper. Operatøren må dokumentere at erstatningsbussene oppfyller de nevnte kravene.

Oppdragsgiver skal godkjenne bytte på forhånd, men kan ikke nekte dette uten saklig grunn.

Bytte av buss på initiativ fra Operatøren gir ikke rett til endringer i godtgjørelsen.

### Bytte av buss/endret innsats av materiell på initiativ fra Oppdragsgiver

Oppdragsgiver kan kreve at Operatøren bytter ut en eller flere busser i drift eller kreve at ytterligere busser settes inn i drift. Dette vil særlig være aktuelt i tilfeller der Oppdragsgiver ønsker annen miljøteknologi eller øvrig ny bussteknologi. Slikt bytte krever ingen begrunnelse fra Oppdragsgiver.

Bussene skal leveres så raskt som mulig, men uansett innen den frist som er satt for levering i endringsordreskjemaet.

Oppdragsgiver kan på samme måte kreve at Operatøren setter i drift og drifter buss tilhørende Oppdragsgiver ved utførelse av Oppdraget. Dette gjelder også der slik buss erstatter en allerede idriftsatt buss.

### Endring av godtgjørelse som følge av bytte av buss/endret innsats av materiell på initiativ fra Oppdragsgiver

Kapitalkostnader for buss som settes inn i Oppdraget på initiativ fra Oppdragsgiver godtgjøres i henhold til punkt 6.3 fjerde og femte avsnitt.

Ved endringsordre etter dette punkt 7.2, som medfører uttak av buss i Rute, mottar Operatøren en prosentandel av godtgjørelsen for kapitalkostnaden for bussen ut fra antall år bussen har vært i drift på Kontrakten, i henhold til følgende tabell:



Oppdragsgiver godtgjør busser som tas ut av oppdraget frem til de er 7 år gamle, med mindre de var eldre enn tre år da de ble satt til oppdraget.

Eksempel 1:

15 biodieselbusser a kr 20 000 som ble satt inn på kontrakt ved oppstart, skal byttes ut i andre halvår 2022 med annen miljøtekonologi. De bussene som tas ut kompenseres slik:

Beregning pr mnd.:

2023: kr 20 000 \* 0,4 \* 15 = Kr 120 000

2024: kr 20 000 \* 0,3 \* 15 = kr 90 000

2025: kr 20 000 \* 0,2 \* 15 = kr 60 000

2026: kr 20 000 \* 0,1 \* 15 = kr 30 000

2027: kr 20 000 \* 0 \* 15 = kr 0

Eksempel 2:

10 biodieselbusser a kr 25 000 som ble satt inn på kontrakt i første halvår 2021 skal byttes ut i andre halvår 2025 med annen miljøteknologi.

Beregning pr mnd:

2026: kr 25 000 \* 0,3 \* 10 = kr 75 000

2027: kr 25 000 \* 0,2 \* 10 =kr 50 000

2028: kr 25 000 \* 0,1 \* 10 = kr 25 000

2029: kr 25 000 \* 0 \* 10 = kr 0

Dersom bussen er avhendet eller benyttes til andre formål, har ikke Operatøren krav på godtgjørelse for bussen. Godtgjørelse utbetales kun Operatøren dersom det kan dokumenteres at det er gjort reelle forsøk på å avhende bussene til markedspris eller der Operatøren ikke har mulighet til å bruke materiellet til et annet formål.

Oppdragsgiver kan benytte uavhengig tredjepart til å kontrollere at Operatørens ønskede salgspris er i tråd med markedspris. Godtgjørelse utbetales ikke ved forsøk på misbruk av denne godtgjørelsesmodellen. Dersom Oppdragsgiver fortsetter å godtgjøre for bussene i henhold til tabellen over, skal bussene stå til disposisjon for Oppdragsgiver.

Oppdragsgiver har rett til å kjøpe busser som tas ut av Oppdraget. Verdifastsettelsen av bussene skal i så fall gjennomføres av en uavhengig tredjepart som partene er blitt enige om.

## Endringer vedrørende administrative tjenester

### Generelt om endringer vedrørende overføring av administrative tjenester

Oppdragsgiver har i vedlegg 1 beskrevet flere typer administrative tjenester Oppdragsgiver ved kontraktsinngåelsen har ansvaret for utførelsen av. Oppdragsgiver kan overføre slike eller andre administrative tjenester knyttet til Oppdraget til Operatøren. Slike tjenester kan for eksempel være billettkontroll, holdeplassoppslag, ekstra trafikkledelse, assistanse til IOSS, ruteplanlegging og liknende.

Oppdragsgiver har også rett til å redusere omfanget av administrative tjenester i Oppdraget som det ikke er behov for eller som ønskes løst på annen måte. Et eksempel på administrative tjenester som kan falle bort er kontanthåndtering, utskifting av informasjonsmateriell på holdeplassene iht. Vedlegg 1 pkt. 6.1.

### Endring av godtgjørelsen som følge av overføring av administrative tjenester

Administrative tjenester som overføres til Operatøren skal godtgjøres på timebasis i samsvar med prisen for administrative tjenester i vedlegg 5, tabell 5.1.7.

Dersom tjenester Operatøren utfører tas ut av Kontrakten, vil det utstedes en endringsordre etter kapittel 7.1. Oppdragsgiver vil ha krav på et avslag i godtgjørelse som følge av redusert ytelse.

# Omdisponeringer

### Generelt om omdisponeringer

Oppdragsgiver kan pålegge Operatøren å iverksette midlertidige omdisponeringer (busser, mannskap mm.) innenfor Oppdraget hvis det oppstår avvikssituasjoner og/eller akutte behov for materiell og/eller innsats andre steder i Oppdragsgivers virkeområde. Forutsetningen for slik omdisponering er at man ikke forrykker ansvarsforholdet som hviler på den enkelte aktør, for eksempel forhold knyttet til arbeidsgiveransvaret.

Hvis Oppdragsgiver pålegger slik omdisponering, vil krav til oppfyllelse av Oppdraget som påvirkes av omdisponeringen bli redusert. Det samme gjelder gebyr for krav som Operatøren er forhindret fra å oppfylle på grunn av omdisponeringen. Slike lempinger av krav til oppfyllelse av Oppdraget vil kun gjelde i omdisponeringsperioden.

### Endring av godtgjørelse ved omdisponering

Dersom buss tas ut av trafikk på endeholdeplass eller annet egnet sted, godtgjøres Operatøren med Vogntimer avrundet opp til nærmeste hele time. I tillegg godtgjøres for Rutekilometer i henhold til Kontraktens til enhver tid gjeldende pris.

Dersom buss kjøres fra Bussanlegg til Bussanlegg godtgjøres Operatøren med Vogntimer fra bussen kjører fra Bussanlegg til den er tilbake avrundet opp til nærmeste hele time. Minste godtgjørelse er to timer. I tillegg godtgjøres for Rutekilometer i henhold til Kontraktens til enhver tid gjeldende pris.

Dokumenterte ekstrakostnader for omdisponering utover vogntimegodtgjørelsen dekkes etter regning.

# Rettslig rammeverk for utførelse av Oppdraget

Operatøren skal holde seg informert om og overholde de til enhver tid gjeldende relevante lover, forskrifter, enkeltvedtak, pålegg og annet rettslig rammeverk med betydning for utførelse av Oppdraget. Operatøren skal i rett tid innhente og opprettholde de godkjennelser og tillatelser som er nødvendig for utførelsen av Oppdraget.

Enhver kostnad forbundet med dette punkt skal dekkes av Operatøren.

# LØNNS- OG ARBEIDSVILKÅR

Operatøren skal sørge for at Oppdraget utføres i samsvar med de forpliktelser overfor ansatte som gjelder for arbeidsgiver i henhold til gjeldende rett.

Operatør skal tilby ansatte som direkte arbeider med å oppfylle Kontrakten lønns- og arbeidsvilkår som minst svarer til en av de gjeldende landsomfattende tariffavtalene for transportsektoren i Norge.

Yrkestransportloven innebærer bl.a. at tildeling av kontrakt om kollektivtjenester likestilles med en virksomhetsoverdragelse etter arbeidsmiljøloven kapittel 16, jf. yrkestransportlovens § 8 femte ledd. Dette gjelder for operativt og administrativt personell som direkte arbeider med å oppfylle Kontrakten. Yrkestransportloven innebærer at arbeidstakere tilsatt hos eksisterende operatør som har sin arbeidsmessige hovedtilknytning til rutene som blir konkurranseutsatt, har en lovfestet rett til overføring av sitt ansettelsesforhold ved skifte av operatør når ny operatør driver videre med samme type transportmiddel som før konkurransen.

Operatøren skal på forespørsel fra Oppdragsgiver uten ugrunnet opphold fremlegge dokumentasjon av lønns- og arbeidsvilkår for ansatte som medvirker til å oppfylle Kontrakten, både hos Operatøren selv og hos eventuell(e) underleverandør(er). Dette gjelder også opplysninger som anses relevante i forbindelse med ny konkurranseutsetting.

Oppdragsgiver forbeholder seg retten til å gjennomføre nødvendige sanksjoner dersom denne kontraktklausulen om lønns- og arbeidsvilkår ikke etterleves. Dersom Operatøren eller eventuelt underleverandør ikke har vilkår som nevnt, har Oppdragsgiver rett til å holde tilbake deler av godtgjørelsen inntil det er dokumentert at forholdene er i orden. Summen som blir tilbakeholdt skal svare til to ganger besparelsen til Operatør.

# Behandling av person- og virksomhetskritiske opplysninger

Operatøren forplikter seg til å behandle personopplysninger og virksomhetskritiske opplysninger i henhold til lovmessige krav og med tilbørlig aktsomhet.

Operatøren skal inngå databehandleravtale med Oppdragsgiver som regulerer behandling av personopplysninger, se vedlegg 8.

# Sikkerhetsstillelse

Operatøren skal for egen regning stille sikkerhet overfor Oppdragsgiver i form av påkravsgaranti («Garantien») fra bank eller annen kredittinstitusjon med vedtektsbestemt sete eller hovedforretningssted innenfor EØS-området og kredittrating fastsatt av Moody’s eller Standard & Poor’s på A3/A- eller bedre («Garantisten»). Garantien skal sikre oppfyllelse av alle forpliktelser som Operatøren har etter Kontrakten. Garantiene skal være utformet som angitt i Kontraktens vedlegg 7, utfylt i tråd med reglene under.

Senest 5 bankdager etter Kontraktsinngåelsen skal Operatøren stille en Garanti som sikrer Oppdragsgivers krav mot Operatøren som har oppstått fra og med utstedelse av Garantien til og med 30. juni 2020 («Opprinnelig Dekningsperiode»). Senest 31. mai hvert kalenderår fra og med 2020 skal Operatøren sørge for at Garantien enten (i) rulleres med ny dekningsperiode og justert Garantibeløp (som definert nedenfor) fra og med 1. juli inneværende kalenderår til og med 30. juni neste kalenderår («Ny Dekningsperiode»); eller (ii) erstattes av en ny Garanti som gjelder den påfølgende Nye Dekningsperioden. Opprinnelig og Ny Dekningsperiode refereres til generelt eller samlet som «Dekningsperiode».

Dekningsperioden utløper endelig, og uten at ny Dekningsperiode begynner å løpe, når Kontrakten utløper i henhold til Kontraktens bestemmelser. Dekningsperioden utløper ikke ved heving eller annen ekstraordinær avvikling av Kontrakten.

Uansett om den aktuelle Dekningsperioden er utløpt fordi en Ny Dekningsperiode starter eller fordi Kontrakten opphører, har Oppdragsgiver rett til å fremsette krav relatert til aktuelle Dekningsperioden minimum til og med den datoen som faller 6 måneder etter utløpet av den aktuelle Dekningsperioden («Utløpsdato»). Garantien skal være gyldig minimum fra og med første dag i den aktuelle Dekningsperioden til og med Utløpsdatoen for den samme Dekningsperioden.

Garantiene skal dekke oppfyllelse av enhver forpliktelse for Operatøren som springer ut av Kontrakten i den relevante Dekningsperioden, herunder forsinkelsesrenter og inndrivelsesomkostninger.

Garantien skal til enhver tid være oppad begrenset til et beløp som tilsvarer 10 % av Årlig Justert Verdi for kalenderåret før den aktuelle Dekningsperioden («Garantibeløpet»). Med «Årlig Justert Verdi» menes samlet godtgjørelse opparbeidet av Operatøren i det aktuelle kalenderåret, uten fradrag for Oppdragsgivers misligholdskrav eller andre fradrag Oppdragsgivers kan gjøre i Operatørens vederlag. Frem til og med 30. juni 2021 fastsettes Årlig Justert Verdi basert på antatt samlet vederlag for første driftsår i henhold til Vedlegg 5.

Operatøren skal stille Garanti uten oppfordring eller påkrav fra Oppdragsgiver. Hvis Operatøren ikke stiller eller opprettholder Garanti innen tidsfristene angitt i denne klausulen, og dette forholdet ikke er rettet innen 5 bankdager, anses misligholdet som vesentlig kontraktsbrudd, jf. klausul 21.9. I tilfelle av forsinkelse ut over 5 bankdager har Oppdragsgiver rett til å kreve at Operatøren umiddelbart overfører et beløp lik Årlig Justert Verdi for kommende Dekningsperiode som sikkerhet for Operatørens videre forpliktelser. Beløpet skal eventuelt settes på en separat og sperret konto og pantsettes til fordel for Oppdragsgiver. Overføring i henhold til denne klausulen utelukker ikke heving etter klausul 21.9.

Oppdragsgiver skal ikke stille garanti eller annen sikkerhet for sine kontraktsforpliktelser.

# ansvar og forsikring

Operatøren er ved oppfyllelse av Kontrakten ansvarlig for, og bærer den fulle risiko for økonomisk tap, erstatning mv. som oppstår som følge av skade på personell, passasjerer, eget og innlånt løsøre og materiell, herunder løsøre og materiell innlånt fra Oppdragsgiver. Oppdragsgiver er ikke ansvarlig for skader på Operatørens materiell.

Medfører oppfyllelsen av Kontrakten skade på tredjemanns person, løsøre, materiell eller eiendom, herunder forurensning eller annen skade på miljøet, bærer Operatøren det fulle ansvar for dette. Operatøren skal holde Oppdragsgiver skadesløs for eventuelle kostnader påført Oppdragsgiver i denne forbindelse, herunder økonomiske tap påført som følge av søksmål og/eller dom mot Oppdragsgiver.

Operatøren skal ha gyldig og tilstrekkelig forsikring for det ansvar som følger av denne bestemmelse under hele Kontraktens varighet. Oppdragsgiver kan kreve å motta kopi eller annen bekreftelse på at slik forsikring er gyldig og tilstrekkelig.

# kvalitetssikring

Operatøren skal senest ved kontraktsinngåelsen ha iverksatt og godkjent et tilfredsstillende system for kvalitetssikring av tjenester som skal utføres under Kontrakten. Oppdragsgivers representant og personer med bemyndigelse fra Oppdragsgiver skal ha rett til å foreta kvalitetsrevisjon og verifikasjon av Operatørens og eventuelle underleverandørers kvalitetssikringssystem.

# overdragelse

Operatøren kan ikke overdra sine rettigheter og forpliktelser etter Kontrakten uten at Oppdragsgiver på forhånd har gitt skriftlig samtykke.

Oppdragsgiver har rett til å overdra sine rettigheter og forpliktelser etter Kontrakten ved fusjon eller fisjon. Denne retten omfatter også overdragelse som følger av endringer i det offentliges organisering og ansvarsforhold innenfor samferdsel og kollektivtrafikk som medfører at et annet selskap eller organisasjon trer inn i Oppdragsgivers rolle som part i denne Kontrakt.

# bruk av underleverandører

Oppdragsgiver skal godkjenne eventuelle underleverandører i forbindelse med utførelsen av Oppdraget.

Operatøren er ansvarlig for Kontraktens oppfyllelse, selv om Oppdragsgiver har godkjent at Operatøren kan benytte underleverandør(er).

# Oppdragsgivers generelle krav til leverandører

Oppdragsgiver stiller følgende generelle krav til sine leverandører, herunder Operatøren:

* Operatøren forplikter seg til å følge «Handlingsregler for Ruters leverandører», vedlegg 9.
* Operatøren skal innen oppstart av Oppdraget ha et tilfredsstillende styringssystem for miljø (f.eks. ISO 14001).
* Operatøren skal ha implementert etiske retningslinjer for ledere og ansatte.

Oppdragsgiver har rett til innsyn og dokumentasjon på Operatørens oppfyllelse av dette.

# Reklame på bussene

Oppdragsgiver har rettighetene til reklame på bussene, og kan overføre rettighetene til administrering av reklame og reklameinntekter til tredjepart.

# Kontroll- og opplysningsplikt

Oppdragsgiver har til enhver tid rett til å kontrollere om utførelsen av Oppdraget er i henhold til Kontrakten.

På forespørsel fra Oppdragsgiver skal Operatøren utlevere statistikk og enhver annen informasjon om økonomiske forhold og den operative driften som Oppdragsgiver vurderer som nødvendige, for å kontrollere utførelsen av Oppdraget.

# konfidensialitet

Partene forplikter seg til, både under Kontraktens varighet og senere, ikke å viderebringe/meddele til tredjeparter konfidensiell informasjon om partenes forretningsmessige forhold, personopplysninger om kunder og andre opplysninger om den annen part som mottas i forbindelse med oppfyllelsen av Kontrakten. Partene plikter å iverksette rimelige tiltak for å forhindre at slike opplysninger kommer til tredjeparts kunnskap gjennom partenes ansatte, ledelse, styre, innleide konsulenter eller andre personer eller virksomheter med tilknytning til partene.

# Kontraktsbrudd, tiltak og sanksjoner

## Hva anses som kontraktsbrudd

Det foreligger kontraktsbrudd fra Operatørens side dersom utførelsen av Oppdraget objektivt avviker fra de forpliktelser, krav, frister mv. som følger av Kontrakten.

Det foreligger kontraktsbrudd fra Oppdragsgivers side om Oppdragsgiver ikke oppfyller de plikter som er tillagt Oppdragsgiver i henhold til Kontrakten.

## Retting

Dersom det foreligger kontraktsbrudd, plikter Operatøren å rette forholdet og innrette sitt arbeid i samsvar med Kontraktens krav så snart som mulig.

Hvis retting ikke skjer i tråd med forrige avsnitt innen rimelig tid, kan Oppdragsgiver kreve at Operatøren betaler de nødvendige kostnadene til utbedring foretatt av andre. Oppdragsgiver skal varsle Operatøren før retting settes bort til andre. Er det tvingende nødvendig at utbedring foretas raskere enn Operatøren har anledning til, kan retting settes bort til andre uten varsel.

## Tiltak og tiltaksplan

Oppdragsgiver kan pålegge Operatøren å utføre bestemte tiltak for å unngå kontraktsbrudd. Det kan også kreves at Operatøren utarbeider tiltaksplan for å unngå kontraktsbrudd.

Tiltak kan relatere seg til alle typer administrative og operative forbedringer i tilknytning til utførelsen av Oppdraget, herunder holdningsarbeid i Operatørens organisasjon.

Operatøren kan ikke kreve godtgjørelse for utarbeidelse av tiltaksplan eller utførelse av tiltak.

Etterlevelsen av pålagte tiltak og/eller tiltaksplan vil kunne være et element ved Oppdragsgivers vurdering av om det skal ilegges standardiserte gebyr ved kontraktsbrudd i henhold til neste punkt.

## Standardisert gebyr ved enkelte typer kontraktsbrudd

### Overordnet om standardisert gebyr

Oppdragsgiver har krav på standardisert gebyr for de kategorier kontraktsbrudd som følger av dette kapittelet 21.4. Gebyr for brudd på tjenestenivå for IT-tjenester er regulert av vedlegg 1, bilag 1.

Oppdragsgiver har ikke krav på standardisert gebyr dersom Operatøren kan påvise at det forelå en oppfyllelseshindring grunnet omstendigheter som Operatøren ikke rådet over og ikke med rimelighet kunne forutse, unngå eller avhjelpe med rimelige midler og kostnader (kontrollansvar). Det foreligger heller ikke grunnlag for standardisert gebyr der avviket skyldes forhold på Oppdragsgivers side.

Det er Operatøren som må sannsynliggjøre og dokumentere at det forelå slik oppfyllelseshindring som beskrevet ovenfor i andre avsnitt.

Vognfeil eller sjåførfeil, samt påregnelige trafikale utfordringer, arrangementer og værforhold vil ikke regnes som oppfyllelseshindring som Operatøren ikke råder over.

### Gebyr ved for sen, for tidlig eller innstilt avgang

For sen, for tidlig og innstilt avgang er definert i vedlegg 1 kapitel 7.

* Ved for sen avgang, jf. vedlegg 1, kapitel 7, vil Oppdragsgiver kunne ilegge et gebyr på kr. 1 000 pr. avgang.
* Ved for tidlig avgang, jf. vedlegg 1, kapitel 7, vil Oppdragsgiver kunne ilegge et gebyr på kr. 5 000 pr. avgang.
* Ved innstilling av en avgang, jf. vedlegg 1, kapitel 7, vil Oppdragsgiver kunne ilegge et gebyr på kr. 10 000 pr. avgang. En avgang regnes som innstilt selv om den kjøres ved bistand fra Oppdragsgivers øvrige avtaler.

### Gebyr ved manglende oversendelse av dokumentasjon/varsling

Ved manglende oversendelse av vognløpsplaner eller miljørapporter innen gjeldende frister, jf. vedlegg 1 punkt 9.4, vil Oppdragsgiver kunne ilegge gebyr på kr. 5 000 pr. dag.

Dersom Operatøren ikke har varslet om innstilling umiddelbart etter at innstillingen har inntruffet, jf. vedlegg 1, punkt 9.4, jf. punkt 7.3, vil Oppdragsgiver kunne ilegge et gebyr på kr. 50 000 for brudd på rapporteringsplikten. Dette gebyret kan gis i tillegg til gebyret for innstilt avgang.

### Gebyr ved bruk av avvikende materiell/avvikende drivstoff

Ved bruk av avvikende materiell, f.eks. med mindre sitteplasskapasitet enn det som det er krevet på den enkelte linje, uten forhåndsgodkjenning, vil Oppdragsgiver kunne ilegge et gebyr på kr. 3 000 pr. avgang.

### Gebyr ved brudd på viktige kvalitetspunkter

Oppdragsgiver kan ilegge følgende gebyr ved brudd på viktige kvalitetspunkter:

* Manglende billettering: Kr. 5 000 pr. avgang
* Manglende annonsering av stoppesteder: Kr. 1 000 pr. avgang
* Mobilbruk av sjåfører i strid Kontraktens krav i vedlegg 1, punkt 7.15.1:   
  Kr. 5 000 pr. tilfelle

### Gebyr ved gjentatte brudd på øvrige bestemmelser i Kontrakten

Hvis Oppdragsgiver avdekker forhold som utgjør gjentatte brudd på Kontrakten (mer enn to tilfeller i løpet av kontraktsperioden), kan Oppdragsgiver ilegge et gebyr på inntil   
kr. 3 000 pr. tilfelle fra første observerte tilfelle.

### Gebyr ved forsinket levering av bussmateriell

Dersom det er avtalt levering av bussmateriell i henhold til punkt 7.2.2 og dette ikke leveres innen fristen, vil det påløpe dagbot på kr. 5 000 pr. dag materiellet er forsinket.

## Krav fra kundene

Dersom det foreligger kontraktsbrudd og Oppdragsgiver som følge av det mottar krav om erstatning eller kompensasjon direkte fra kunder, herunder krav som følge av Oppdragsgivers til enhver tid gjeldende garantier overfor kundene, skal kravet dekkes av Operatøren innen 14 dager fra Oppdragsgiver har fremsatt kravet skriftlig vedlagt dokumentasjon. Krav fra kundene kommer ikke til fradrag i øvrig standardisert gebyr, prisavslag eller erstatning overfor Oppdragsgiver.

## Prisavslag

Oppdragsgiver kan ved kontraktsbrudd eventuelt kreve prisavslag i henhold til gjeldende rett. Ilagte standardiserte gebyr kommer til fradrag ved utmålingen av prisavslag.

## Partenes rett til å kreve erstatning

Partene kan ved kontraktsbrudd kreve dekket det dokumenterte økonomiske tapet kontraktsbruddet har medført. Ilagte standardiserte gebyr kommer til fradrag ved erstatningsutmålingen.

På samme måte som i punkt 21.4.1, vil parten ikke være erstatningspliktig dersom parten kan påvise at det forelå en oppfyllelseshindring grunnet omstendigheter som parten ikke rådet over og ikke med rimelighet kunne forutse, unngå eller avhjelpe med rimelige midler og kostnader (kontrollansvar) eller der kontraktsbruddet skyldes skadelidte part.

Skadevoldende part plikter å innbetale erstatningskravet til skadelidte part innen 14 dager regnet fra den dato skadelidte part har fremsatt kravet skriftlig til skadevoldende part.

## Betalingsmislighold

Ved betalingsmislighold har kreditor krav på renter i henhold til forsinkelsesrenteloven.

## Heving ved vesentlig kontraktsbrudd

Ved vesentlig kontraktsbrudd, eller dersom det er klart at vesentlig kontraktsbrudd vil inntreffe, har hver av partene rett til å heve Kontrakten eller deler av denne med umiddelbar virkning, samt kreve erstatning etter gjeldende rett. Parten kan kreve erstatning for tap som følge av hevingen selv om det aktuelle kontraktsbrudd før hevning har medført utbetalinger av gebyrer, prisavslag og/eller erstatning.

Som vesentlig kontraktsbrudd regnes blant annet, men ikke uttømmende:

* At Operatøren i tre påfølgende kalendermåneder belastes med gebyrer, som utgjør mer enn 5 % av det månedlige godtgjørelsesbeløpet fra Oppdragsgiver.
* At Operatøren ikke lenger har gyldige tillatelser, forsikringer eller garanti og ikke har rettet forholdet innen 14 dager fra Oppdragsgiver skriftlig erklærte at slikt kontraktsbrudd ville bli gjort gjeldende.
* At Operatøren er insolvent eller illikvid og ikke har reparert forholdet innen 14 dager regnet fra den dato det oppstod.

# Plikter ved avslutning av kontrakten

Operatøren skal bistå Oppdragsgiver i forbindelse med forberedelsene til eventuell inngåelse av ny operatørkontrakt i det samme geografiske området. Dette innbefatter å levere den informasjon som er nødvendig i forbindelse med slik forberedelse, herunder driftskostnader på anlegg og andre data av relevans for ny operatørkontrakt.

Slik normal bistand som beskrevet i dette punktet skal ytes uten ekstra godtgjørelse.

# Tvister

Partenes rettigheter og plikter etter denne Kontrakten bestem­mes i sin helhet av norsk rett.

Dersom det oppstår uenighet mellom partene om forståelsen og gjennomføringen av denne Kontrakten, skal partene først søke å løse uenigheten gjennom forhandlinger og/eller mekling.

Oppnås ikke enighet gjennom forhandlinger, skal saken bringes inn for Oslo tingrett.

# Signering

Kontrakten er utarbeidet i to -2- eksemplarer hvor hver av partene beholder hvert sitt.

|  |  |  |  |  |
| --- | --- | --- | --- | --- |
| Sted/dato: |  |  | Sted/dato: |  |
|  | |  |  | |
| For Oppdragsgiver | |  | For Operatøren | |
|  | |  |  | |
|  | |  |  | |
|  | |  |  | |
|  | |  |  | |
| Bernt Reitan Jenssen | |  | xx | |
| adm.dir. | |  | adm.dir. | |
|  | |  |  | |
|  | |  |  | |
|  | |  |  | |
|  | |  |  | |
|  | |  |  | |
| yy  tittel | |  |  | |
|  | |  |  | |